Doktor Tulpi anatoomialoeng
"Doktor Tulpi anatoomialoeng" on Rembrandti maal. Tegemist oli Rembrandti esimese grupiportreega ning esimese tööga, mille ta signeeris oma täisnimega. Maalil on kujutatud Amsterdami kirurge eesotsas doktor Nicolaes Tulpiga (1593–1674), kes parajasti räägib käe lihastest. Laip kuulub samal päeval poodud kurjategijale Aris Kindtile ja seda sündmust saab dateerida kuupäevaga 16. jaanuar 1632.[viide?] Kunstnik tõestas maaliga enda meisterlikku valguse käsitlemise oskust ning tõi valguse abil isikupäraselt esile kirurgide näod. Arstide oskuslik portreteerimine kasvatas veelgi Rembrandti kuulsust ning selle maali valmimise järel sai kunstnik hulgaliselt uusi tellimusi.